For greven ville faktisk ikke lade Graupner slippe ud af sin kontrakt, så han kunne tage jobbet som organist og kantor i den berømte Thomaskirke i Leipzig. I stedet fik Graupner de penge, han havde til gode - og en lidt større hyre fremadrettet.

Mesterlig musik i ubegribelige mængder

Jobbet i Leipzig gik i stedet til Johann Sebastian Bach. Han står i dag som musikhistoriens nok vigtigste komponist, men dengang var den 38-årige Bach kun tredjevalg til jobbet, efter at også komponisten Telemann havde takket nej.

Christoph Graupners musik mistede selvfølgelig ikke sin kvalitet af den grund, men han forsvandt efter sin død ud på et af musikhistoriens vindblæste sidespor.

Læs også : Fuld gang i grænsehandlen: Danskerne hører pallevis af klassisk musik fra Tyskland